《小墅桂花盛开与客醉树下因赋二律》
宋代·岳珂

旧游曾赋小山篇，浪蕊浮葩总逊妍。
金粟同瞻黄面老，玉枝争拥碧霞仙。
化身瑞相已百亿，匝地香风更大千。
无量现前金世界，倦翁又结醉中缘。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。